Document ID: /roh_data/filtered/fineweb-2-filterrobots_roh.jsonl.gz/49492

Quai che fa surstar è il lieu dal festival. Quel n’è betg gist sper las pendicularas, mabain sin la vart dretga da la planira. Fredy Broder ha vulì ch’il festival saja en la natira. Uschiglio avessi el era pudì organisar la festa sin in parcadi asfaltà. Ad el plascha dentant la cuntrada sin il Plaun.
Per noss’emprima giada a Flem essan nus sin fitg buna via.
La tribuna per ils concerts è gia tant sco pronta. Uss èn ils tecnicists vid installar l’entira tecnica da glisch e tun. Enfin venderdi è tut pront per ils tests ed ils sound checks.
Uschiglio n’è anc betg da vesair bler ch'è finì. Intginas tendas pli pitschnas ed ina gronda, quella da la bar, stattan gia.
Era l'areal da VIP è en construcziun. Fin sonda saja tut pront. Tranter auter era 80 tualettas per ils visitaders.
RR actualitad 07:00